
Facerea  lumii 


1.  Facerea  lumii 


Se  săturase  de  atâta  neant, 

până  şi  nemărginirea, 

înţelese, 

pentru  prima  şi  ultima  oară, 

că  are  nevoie  de  finit, 

astfel  născându-se  Existenţa, 

ca  Unică  întâmplare  Neîntâmplătoare, 

adică  faţa  Lui  Dumnezeu, 

care  odată  existând, 

s-a  simţit  atât  de  singur, 

încât  şi-a  dorit  o  Oglindă  în  care  să  se  admire, 

născându-se  întâmplarea  Neîntâmplătoare, 

adică  Universul  Iluziei  Vieţii. 

Dumnezeu  şi-a  dorit  ca  lumina  Sa  lăuntrică, 
să  alerge  peste  spaţiile  ce-au  primit  duh  de  dărurie  din 
Sine  şi  timpi  de  cunoaştere  pentru  Sine, 
Conştientizând  fiinţa  Sa  spre  a  fiinţa  gândul  Creaţiei  din 
oglinda  în  care  îşi  dorea  din  ce  în  ce  mai  multe. 

Atunci  Dumnezeu  a  înţeles, 
că  stelele  degeaba  strălucesc  romantic, 
pe  cerul  gândurilor  Sale, 
dacă  nu  este  iubire. 

A  chemat  spaţiile  nesfârşirii  şi  timpii  eternităţii, 
pentru  a  se  sfătui  cu  ele, 
ce  poate  însemna  să  iubeşti. 


10 Sorin  Cerin 

l-au  răspuns  finitul, 
care  se  rezema  pe  infinit, 

pentru  a  se  decide  Destinul, 
sugerându-I  să-şi  caute  răspunsul, 

în  propria  oglindă. 

Să  fie  iubirea  cerul  aprins 
de  focul  stelelor  care  ard, 
doar  pentru  sine? 

Şi-a  dat  seama  că  până  şi  cerul, 
are  nevoie  de  un  pământ  al  lui, 
oricât  ar  fi  de  neînsemnat  ar  fi, 
în  ochii  Universului, 
prin  care  Dumnezeu  se  vedea  pe  Sine. 

Şi  gândul  lui  Dumnezeu, 

a  văzut  prima  floare, 

dăruită  cerului  din  El, 
dar  ca  ea  să  existe  avea  nevoie  de  apă, 

iar  apa  de  nori  şi  norii  de  ploaie 

şi  uite  că  au  apărut  oceanele,  câmpiile  şi  munţii, 

totul  pentru  a  Se  putea  dărui  Dumnezeu, 

prin  iubire  pe  Sine  însuşi. 

Atunci  a  realizat  că  iubirea  de  Sine, 
este  un  narcisism  primitiv, 

departe  de  ce  poate  fi  iubirea  aproapelui, 
trecându-şi  toate  gândurile, 

într-un  Cuvânt  al  Facerii, 
pe  care  1-a  şoptit, 

Oglinzii  magice  a  întâmplării  Neîntâmplătoare, 
creând  lumea  Iluziilor  Vieţii, 

cu  toate  minunăţiile  si  suferinţele  ei  cu  tot. 

2.  Catedrala  sufletului 

Tremură  stelele  sfinţilor, 
pe  zidurile  în  ruină 
ale  catedralei  neantului, 

din  istoria  sfinţită  cu  crime, 

torturi  şi  alte  lucruri  sfinte, 
din  Biblia  esenţei  omului, 
şi  a  condiţiei  sale. 

Broboane  de  sudoare, 
spală  tavanul  prăbuşit, 
al  Dumnezeului  iubirii. 

Cimitire  de  smoală, 

ard  chinurile  facerii  unei  noi  morţi, 
zodii  părăsite  ale  destinelor, 
se  destramă  aidoma, 

unui  ghem  încâlcit  de  focul  vieţii, 

ce  abia  îşi  mai  fumegă, 

iertarea  păcatelor, 
într-un  anotimp  al  nimănui. 

Vrea  Ziua  credinţei, 

să-şi  înţeleagă  Noaptea  păcatului, 
spre  a  putea  răsări, 

iarăşi  la  fel  de  supusă  apusului, 
ce  avea  să  vină, 

peste  veşmintele, 

triste,  slinoase  şi  rupte, 

ale  apostolilor, 
gândurilor  şi  aspiraţiilor, 
ce  aşteaptă  tăcuţi  şi  însinguraţi, 
ca  şi  partea  lor  de  zid, 
să  se  prăbuşească, 
la  fel  ca  celelalte  resturi, 
ale  catedralei  sufletului  meu. 

3.  Furtună  de  întâmplări 

Streaşini  de  stânci, 

se  sparg  în  ţărmul  candelei, 

surâsului  întâmplării, 

de  a  ne  naşte, 

coarda  viorii  acestei  lumi, 

unde  toate  sunetele 

posibile  ale  ochilor  tăi, 
pot  fi  trăite  dincolo 

de  orice  sentiment, 
unde  valurile  speranţelor  pot  ajunge, 
biciuite  de  furtuna  dorinţei, 
de  a  te  revedea, 

paradis  uitat  al  eternităţii  sufletului  meu, 
legat  de  sârma  ghimpată 

a  Timpului  fericirii, 

pe  care-1  căutăm  dintotdeauna, 

fiind  atât  de  dincolo  de  ţărmuri, 

încât  îl  regăsim  abia, 

după  ce  stâncile  sufletelor  ne-au  devenit, 

nisipul  clepsidrei  în  care  ne-am  tot  aşteptat, 

murindu-ne  unul  pe  altul, 

fără  să  ne  regăsim  vreodată, 

întâmplarea  de  a  exista, 

unul  pentru  altul. 

4.  Surpriză 

Felicitări  pentru  toate 
roţile  sparte  ale  clepsidrelor, 
din  lumea  cu  Dumnezeul 
ce-şi  doreşte  rugi  interminabile, 
şi  accidente  ale  întâmplării, 
de  a  ne  regăsi  după  îndelunga  moarte, 
dinaintea  naşterii, 
iubirii  de  a  exista, 
istoria  noastră  de  dragoste  şi  ură. 

Ocolim  oracolele  simţămintelor, 
sperând  să-i  mai  cerşim  viitorului, 

puţină  mândrie  de  a  redeveni  oameni, 

chiar  şi  desculţi  în  faţa  destinului, 

care  ne-a  biciuit  sentimentele, 

în  prag  de  ploaie  amară, 

a  facerii  acestei  lumi, 

de  reptilă  cu  sânge  rece, 

care  nu  ne-a  înţeles  niciodată, 

sensul  mântuirii  de  păcatele, 
prin  care  exista  dintotdeauna, 

sângele  rece  al  uitării  de  noi, 

cei  striviţi  de  colţii  veninoşi  ai  Timpului, 

Surprizei, 

ce  nu  mai  avea  să  mai  apară  vreodată, 

cu  întâlnirea. 

5.  Eternitatea  din  noi 

Nu-mi  spune  de  ce  stelele  roşesc, 
sfioase  în  faţa  ochilor  tăi, 
şi  nici  dacă  eternitatea 
şi-a  depănat  amintirile, 
de  dincolo  de  lume, 
privindu-te  în  faţa  sentimentelor, 
spre  a  te  întreba, 
câte  clipe  crezi, 

că  ar  mai  trece  în  sufletele  noastre, 
alături  de  zorii  sărutului, 
care  ne-au  inundat  viaţa, 
spre  a  ne  hrăni, 
cu  razele  sentimentelor, 
pentru  totdeauna, 
înţelegând  eternitatea  Clipei, 
care  ne-a  îndestulat  întreaga  viaţă, 
a  regăsirii  cu  eternitatea  din  noi, 
cei  pribegi  de  atâtea  promisiuni, 
ale  Dumnezeului  Iubirii, 
care  abia  acum  ne-a  înţeles, 
întâmplarea  neîntâmplătoare, 
de  a  ne  întâlni. 

6.  Ţărmul  sângelui 

Şi  voi  fi  singur  cu  deşertul, 
sătul  de  ochii  apei  vieţii, 

ce  mi-a  curs  prin  iubirea  ta, 
privindu-te  în  felul  meu, 
lume  a  luminii  inimii  mele, 
a  cărei  zvâcniri, 

nu  ai  înţeles-o  niciodată, 
la  ţărmul  sângelui, 

care  ne-a  unit  pentru  eternitate, 
în  privirea  unei  clipe, 
înecate  de  lacrimile  paşilor  noştri, 
pierduţi, 
unul  de  altul, 
în  istoria  unei  mari  iubiri. 

Părul  amintirii  tuns, 

de  voinţa  unui  Destin, 
care  şi-a  părăsit  propria  putere, 
mai  poate  spune  ceva  despre  noi, 
cei  care  ne-am  purtat, 

cerul  pe  frunţile  vieţilor, 

atât  de  pline  de  sudoare, 

unul  de  altul, 

încât  ne  ploua  fiecare  moment  al  inimilor, 

cu  clipe  din  noi  înşine  pentru  eternitate. 

Lupta  speranţelor, 
înfrânte  din  drumurile, 

încâlcite  cu  noi  promisiuni  s-ar  fi  sfârşit, 
în  braţele  morţii  de  noi  înşine, 
dacă  frunze  ruginite, 

de  suflete  prea  pline, 
n-ar  fi  murit  în  braţele, 

amintirilor  prea    grele, 

a  ceea  ce  n-am  fi  fost  niciodată, 
fără  minunea  acestei  existenţe, 

de  a  putea  să  ne  plângem, 
norocul  de  a  ne  naşte, 
unul  în  întâmplarea  celuilalt. 

7.  Adevăratul  Dumnezeu 

Zei  incineraţi, 

de  vorbele  furtunilor  din  noi, 

stau  cuminţi, 

în  cenuşa  clepsidrei 

care  încă  ne  mai  leagă, 
de  această  lume, 

a  remuşcărilor  muşcate 

la  rându-le  de  patimi, 
orhidee  sălbatice  ale  simţirii, 

se  ofilesc  în  paturile 
cu  aşternuturile  furate  pentru  veşnicie, 
de  corpurile 

care  le-au  înveşmântat  iubirea, 
pierdută  în  flăcările  iadului, 
de  bibliile  care  au  uitat, 
de  adevăratul  Dumnezeu, 
ce  ne-a  unit  cândva  prin  iubire. 


Facerea  lumii  19 


8.  Ochi  de  cer 


Lacrimi  de  jad 

ale  dragonului  sufletelor, 
se  preling  peste  zidurile 

nesfârşite  din  noi, 
gata  de  a  fi  mistuiţi 

de  flăcările  neputinţei, 
care  ne  ard  viaţa, 
aşa  cum  ne-ar  fi  ars  sentimentele, 
pe  rugurile  aşteptării, 
mugurii  întâmplării  de  a  ne  fi  regăsit, 
eternitatea  Dumnezeului  uitat, 
din  privirea  ta, 

de  primăvară  a  naturii  sufletului, 
care  ţi-a  zămislit  ochii  de  cer, 
ai  infinitului, 

din  bătăile  de  orologiu  fără  ore, 
zile,  săptămâni  şi  ani, 
al  inimii  mele, 
pentru  a  înţelege  că  moartea, 
nu  poate  fi  mai  mult, 

decât  eternitatea, 
unui  surâs  al  sorţii, 
de  a  ne  iubi  Clipa. 

9.  Trădare 


Mi-am  prins  în  părul  eternităţii, 
zâmbetului  tău, 
carafa  de  aur  a  speranţei, 
de  a-mi  regăsi  Dumnezeul, 
pierdut  la  sorţii  naşterii  de  Destin. 

Acoperă-mi  pământul  trupului, 

cu  sămânţa  sfinţilor  din  tine, 
spre  a  mă  sfinţi  cu  bisericile  cuvintelor, 
ce  ne  poartă  crucea  viitorului, 
din  norii  însângeraţi, 

ai  metamorfozelor  vieţii, 
răpuşi  de  venele  sparte  ale  morţii, 
ce  ar  fi  trebuit  să  ne  călăuzească, 

spre  fluviul  eternităţii  din  noi, 
trădându-ne, 

pentru  toate  orizonturile 

născute  vreodată  de  dimineţile, 
inimilor  ce  ne-au  unit, 

pentru  totdeauna. 

10.    Darul  naşterii 

De  ce  mi-ai  sorbit  oceanul 

respiraţiei  aripilor  mele, 
tocmai  când  ajunseserăm 

la  ţărmul  ochilor  tăi, 
de  val  nelovit  vreodată, 

de  nici  un  ţărm  al  speranţelor  deşarte, 
înmugurite  pe  fruntea  adevărului, 

întâlnirii  noastre, 

plină  de  ridurile  Dumnezeului  care  nu  ne-a  înţeles 
niciodată, 

îmbătrânind  prin  noi, 
greşindu-şi  eternitatea, 
cei  care  cântărim  doar  o  clipă, 
pe  taraba  pustiului  Adevărului  Absolut, 

al  îngerilor, 

ce  nu  vor  să  ne  recunoască, 
drept  Iubire, 
drept  Dumnezeu, 
drept  icoana, 

la  care  până  şi  patimile  se  roagă, 
spre  a  nu  mai  fi  demiurgii  zâmbetului, 

uitat  vreodată  de  sfinţii, 
ochilor  tăi  de  râu  învolburat, 

în  cascade  de  paradis, 

ce  mi-ai  înecat  pentru  veşnicie  viitorul, 

dus  de  sângele  Timpului, 

spre  nesfârşirea  de  zile, 

al  Destinului  unei  morţi, 
dăruite  de  propria  noastră  naştere. 

11.    Drum  prăfuit 

Aş  putea  ucide  vreodată  poezia  paşilor  tăi, 

loviţi  de  orele  acestei  lumi? 

prin  care  ne  trecem  până  şi  eternitatea  morţii, 

de  a  fi  cea  mai  sfântă  viaţă, 

a  drumului  prăfuit, 

de  neînţelegerile  pe  care  murii  catedralelor  iubirii, 

le  are  cu  lumea  din  noi, 

cei  salvaţi  de  păcatele  de  a  fi  împreună, 

prin  îngerii  asexuali, 

din  adevărul  care  ne  desparte  pentru  eternitate, 
leproşii  tuturor  bibliilor  sfinte, 
de  sufletul  unui  Dumnezeu, 

care  nu  s-a  descoperit  niciodată  prin  noi, 
oprimat  de  aripile  îngerilor, 

atât  de  grele, 

ale  îmbrăţişării  ce  ne-a  unit  răsăritul, 
încât  au  căzut  definitiv, 
în  flăcările  uitării  de  tot  şi  de  toate, 
de  mine  şi  de  tine, 
coastă  ruptă  din  sângele  meu, 
uscat  dintotdeauna, 

de  ţărâna  ce-ar  fi  trebuit, 

să-ţi  dea  viaţa  de  apoi  prin  mine. 

12.    Linie  moartă 

Sparge-mi  până  la  capăt, 
ulciorul  viselor  prin  care  te-am  văzut, 
creangă  de  cer, 
pe  tulpina  Destinului  meu, 
biciuită  de  fierăstraiele  norilor, 
care  ne-au  umbrit  amintirea, 
plouându-ne  de  parcă, 
eram  seceta  întregului  pământ  din  noi, 
şi  astfel  am  fi  redevenit  caii  liberi, 
ce-şi  alergau  de  dinaintea  naşterii, 
moartea, 
ţelul  suprem  al  vieţii. 

îngroapă-mi  toate  ridurile  fericirii, 
între  albiile  cărora  te  îmbrăţişam, 
înecându-mă  mereu  de  eternitatea  sufletului  tău, 
la  răspântie  de  aripi  ce  nu  mi-au  mai  zburat, 
sentimentele  părăginite  de  fulgerele  iubirii, 
care  le-a  părăsit  în  gara  unde  trenul  întâlnirii, 
nu  mai  vine  niciodată, 
fiind  tras  pe  linia  moartă  a  cimitirului  din  noi. 

13.    Dumnezeul  iubirii 

Zgribulit, 

am  adormit  în  paşii  tăi, 
rănit  de  carnea  firavă, 
a  cerului  care  mi-a  căzut  pe  tâmplele, 
frigului  dintre  promisiunile  şoptite  cândva, 
de  îndrăgostiţii  ce  nu  ştiu  ce  vor, 
lacrimi  de  smarald, 

ale  fulgilor  îngheţaţi, 
de  cuvinte, 

îngroaşă  zăpada  stelelor  de  pe  bolta, 
frigului  din  săruturile  care  ne  alătură, 
unui  calendar  cu  pagini  pârjolite, 

de  blestemul  originar, 
al  uitării. 

Câinii  vagabonzi  ai  speranţelor, 

ne  muşcă  frunţile  încreţite, 

de  fluviile  de  sudoare  ale  sacralităţii, 

ce  le-ar  fi  dorit  oceane  de  adevăr, 

unde  fiecare  strop  de  destin, 

să  fie  o  lume  a  noastră. 

Trupuri  de  cerneală  se  înscriu, 

pe  hârtia  mototolită  a  sufletelor  noastre, 

aruncată  la  coşul  de  gunoi, 

al  Dumnezeului  Iubirii, 

ce  ne-a  unit, 
spre  a  fi  incinerat  acum, 
la  margine  de  drum, 

în  care  credeam, 
mai  mult  ca  niciodată. 

14.    Divorţ 

Marea  de  ceaţă  îi  aşează, 

ochelarii  de  cal  stăpânului  orizontului, 

legat  cu  lanţurile  deznădejdii, 

de  ţărmurile  nenăscutelor  cuvinte, 

ce-aveau  să  moară, 

în  pântecele  nenăscut, 

ale  mamelor  lor, 
înjunghiate  de  cu  seară, 
într-o  ceartă  banală, 
când  ploua  cu  fulgerele 

stâncilor  împotrivirii, 
între  vulcanii  din  noi, 
ce  aveau  să-şi  erupă  despărţirea, 
de  tren  fără  vagoane 

şi  gară  fără  rost, 
pe  tărâmul  nimănui, 
stau  stelele  să  cadă, 

peste  încremenită, 

furtună  sentimentală, 
care  ne-a  dărâmat 

podurile  legămintelor, 
propriei  istorii, 

în  care  eram  personaje  principale, 
şi  ne  luptam  cu  veşnicele  mori  de  vânt, 

ale  Sodomei  şi  Gomorei, 

făcând  dragoste, 

pe  promisiunile  împietrite, 

de  altarul  neputinţei, 

să  rămânem  atât  de  simpli  şi  de  puri, 
în  fapt  nu  ni  se  cerea  mai  mult, 
decât  să  redevenim  noi  înşine, 
fără  a  se  şti  că  acest  lucru, 

era  mai  cumplit, 

decât  întregul  paradis  al  fericirii, 

devenit  infern, 

peste  noaptea  patimilor  din  noi, 
trişti  jucători  pe  furtuna  plictiselii, 

la  ruleta  ruginită  a  unei  iubiri, 
care  nu  mai  dădea  vreun  câştigător, 
de  atâta  amar  de  Ani, 

care  şi-au  uitat  până  şi  sângele, 

înfierbântat  cândva, 
în  braţele  incestuoase  ale  zilelor, 
trecute  mai  demult  decât  vremea, 
sentimentelor  dezgolite, 

de  toate  hainele, 

vorbelor  în  vânt  la  modă, 
până  la  pielea  Adevărului, 
pe  care  l-am  redescoperit, 

bătrân,  bolnav  şi  gârbovit, 
iar  după  moarte, 
l-am  ars  în  flăcările, 

crematoriului  de  speranţe, 
cu  nume  de  Uitare, 
divorţând  de  noi  înşine, 
înainte  de  toate  relele  şi  bunele, 

unei  căsnicii. 

15.    Dor  îngheţat 

Şi  dacă, 

ne-ar  muri  moartea  iubirii, 
ar  mai  exista  fericirea, 

de  a  ne  întâlni, 
doi  nori, 

a  căror  ploaie  de  amintiri, 

şi-ar  fi  uitat-o  pentru  totdeauna, 
la  intersecţia  străzii  Deşertăciunii, 
cu  miros  de  patimi, 

scurs  din  ţărâna  trupurilor  morţii  de  vise, 
ale  Creatorului, 

de  vieţi  pline  de  crolofila  zâmbetului  tău, 
ce  mi-ai  adus  vara  în  sufletul  iernii  mele, 
atât  de  rece, 

încât  mi-a  îngheţat  până  şi  Dorul, 
sufletului  meu, 

când  vroia  să-şi  ceară  apa  vieţii, 
de  la  cumpăna  fântânii, 

ce  şi-a  putrezit, 
propriul  Destin, 
mai  însetat  decât  mine, 
în  ziua  fără  de  lacrimi, 
ale  amurgului  sentimental, 
ce  şi-a  uitat  Moartea  acasă, 
tocmai  în  geanta  Dimineţii. 

16.    Nori  şi  Moarte 

M-aş  spăla  de  mine, 
cu  ochii  tăi  de  zori, 
şterşi  din  sufletul  zilei, 
ce  nu  ne-a  mai  împrumutat, 
nici  măcar  o  Clipă, 
care  să  ne  ierte  săruturile, 
pline  de  patima  sudorii, 
norilor  din  noi, 

ce  ne  loveau  pacea  Cuvintelor, 
până  dincolo  de  cimitirul, 
răcelii  unor  simţuri, 
în  care  ne-am  fi  regăsit, 
Fericirea, 

cei  cununaţi  cu  zilele  anilor, 
Morţii! 

17.    Eternitatea  sângelui 

Eram  atât, 

de  mult  noapte, 
ce-şi  aştepta  ziua  fericirii, 
încât  toate  clanţele 

uşilor  zâmbetului  meu, 
erau  închise, 
ca  nu  cumva  să-mi  fugă, 
de  sub  pleoapele  gândurilor, 

iubirea  mea, 
cea  atât  de  plină, 

de  şinele  orizonturilor  sufletului, 
încât  să  pot  muri, 

în  voia  propriului  destin, 

al  frunzelor  ce-şi  întâmpină, 

toamna  conştientului  lor, 

de  gust  amar  şi  gutui  de  amintire, 

prin  paşii  inimii  tale, 

de  eternitate, 

a  sângelui  din  mine. 

18.    In   Cuvânt 

Nu-mi  spune  despre  cer  nimic, 

până  ce  nu-ţi  vei  acoperi  sângele  iubirii, 

cu  năframa  dorului  din  palmele  norilor, 

ce  te-au  cuprins  pentru  totdeauna, 

uitându-şi  ploile  cuvintelor, 

în  deserturile  ochilor  tăi. 

Culege-mi  adevărul  din  mine  însumi, 
printre  buruienile  viselor  uscate, 
de  săruturile  care  ne-au  urzicat  stelele, 
ce-au  căzut  din  suflarea  iubirii  noastre, 
mântuindu-ne  de  moartea  trupului, 
pentru  veşnicie, 
în  Cuvânt. 

19.    Stea  căzătoare 

Petale  de  amintiri, 

se  duc  peste  orizontul  ameţit, 

de  piruetele  sângelui, 

din  bătăile  inimilor, 
orologii  ce  au  surzit  până  şi  Timpul, 
eşarfe  de  cer  ne  acoperă  privirile, 
atât  de  orbite, 
încât  au  uitat  să-şi  vadă, 
unica  stea  a  destinului, 
ce  tocmai  cădea  înfrigurată, 
din  braţele  eternului  Dumnezeu, 
al  iubirii. 


îngerii  remuşcărilor  au  căzut  obosiţi, 
în  urmele  paşilor  cuvintelor  ce  ne  ard, 
pe  rugurile  existenţei  viitorului, 
însemnat  cândva  de  divinitate, 
pentru  a  ne  fi  întâlnit  la  ceas  de  trecut, 
pierdut  pentru  totdeauna, 
undeva-cândva, 
în  ungherele  Clipei, 

pe  care  nu  o  vom  mai  regăsi-o  niciodată, 
pe  strada  fericirii  de  atunci. 


32  Sorin  Cerin 


20.    înţeles  şi  necunoaştere 

Mă  închin  eternităţii  de  râuri  ce  se  scurg 

din  părul  creatorului  de  vise, 

mantre  cereşti  mă  reculeg, 

în  fânul  conştiinţei  de  dinaintea  marii  treceri, 

spre  energia  fericirii  de  apoi. 

Flăcări  de  întrebări  mă  ard, 

cu  realitatea  crudă  a  mugurilor  de  ploi, 

ape  ale  simţirii, 

ce  mi-aţi  fulgerat  sufletul  naşterii  mele, 

hrănindu-mi  continuitatea  minţii, 

la  răspântie  de  înţeles  şi  necunoaştere, 

cu  Iluzia  Vieţii. 

21.    Exil 

Pământul  florilor  respiraţiei  din  privirea  ta, 
mi-a  înmugurit  eternitatea  unei  clipe, 
primăvară  de  senin, 

mi-ai  regăsit  insula  naufragiilor  gândurilor, 
unde  m-am  ascuns, 
exilându-mă  de  iubire, 
crezând  în  valurile  neantului, 
mai  mult  decât 

în  toate  promisiunile  eternităţii, 
ce  nu  durau, 
nici  cât  lumina, 

unei  singure  minciuni  trecătoare, 
care  se  vroia  atât  de  adevăr, 
încât  până  şi  orizontul  oceanului  speranţei, 
mi  s-a  înecat, 
în  marea  unui  singur  cuvânt:  Moarte. 

22.    Cumpăna  norilor 

Norii  îşi  mistuie  cerneala  cenuşie, 

tatuând  sufletul  cerului, 

cu  ploile  adânci  din  ei, 

ce  par  a  nu  se  mai  opri  niciodată, 

la  porţile  pasiunii, 
şiroaielor  de  transpiraţie, 
care  ne-au  ucis  noaptea  viselor, 

pentru  totdeauna, 
în  zorii  de  cleştar, 

ai  unei  lumini  din  ochii  speranţei, 

ce  pare  că  e  mai  străină  decât  apusul, 
din  sângele  spinilor  mântuitorului, 

din  trupurile  fântânilor  din  noi, 
secate  mai  demult  decât  vremea, 
de  a  ne  fi  cunoscut  vreodată, 
la  cumpăna  marilor  ghemuri  încâlcite, 
ale  vieţii. 


Facerea  lumii  35 


23.    Fiare  de  pradă,  Clipele 

Mai  încolo  cu  o  moarte, 
ne-am  recunoscut, 

de  fiecare  dată  naşterea, 
fiare  de  pradă, 
clipele  îşi  înfig  colţii, 
în  carnea  sufletului, 
rupându-ne  până  şi  oasele  gândurilor, 
descărnate  de  noi  înşine, 
spre  a  ne  întâmpina  veşnicia, 
spălaţi  de  apa  vieţii, 
pentru  toate  păcatele, 

greşite  de  Dumnezeul, 
ce  ne-a  creat  imperfecţi, 

într-o  lume  perfectă, 
pentru  a  ucide  şi  a  minţi, 
până  şi  mugurii  primăverilor, 
din  trupurile  ce-şi  doresc  pacea, 

de  a  se  reproduce, 
în  tihna  păcatului  de  a  fi:  Om. 

24.    Adevărul  cimitirelor 

Mă  risipesc  din  snopii, 
strânşi  de  destin, 
ai  vieţii  spartă  la  târg  de  apus, 
pe  taraba  iluziilor, 

ale  căror  inimi  sunt  gardurile, 
cu  nume  de  nesfârşire, 
de  neînvins,  de  supremaţie, 
a  omului  din  ele, 
fabrici  ruginite  de  cuvinte, 
dărăpănate  adevăruri, 
se  vând  la  preţ  de  nimic, 
prin  cârciumile  cu  nume  de  stele, 
ce  par  a  nu  cădea  niciodată, 
neavând  de  unde, 

fiind  decăzute  de  atât  de  mult  timp, 
printre  resturile  a  ce  a  mai  rămas, 
din  fiinţă  la  ceas  de  refugiu, 
în  propriul  sine  stors  de  vlaga, 
adevărului  nebotezat  niciodată, 
de  religia  crucilor  adormite, 
ale  cimitirelor  sentimentelor  nealterate, 
din  coşul  zilnic, 

al  celor  mai  înfometaţi  dintre  noi, 
de  a  respira  prin  Adevăr, 
Viaţa  ce  s-a  predat  Morţii, 
prin  naştere. 

25.    Biserică  şi  minciună 

Poduri  de  pleoape, 
se  arcuiesc  peste  neînţelesul 
din  ţărâna  sfântului  suflet, 
largi  mantale  de  cer  ne  acoperă, 
minciuna  a  ceea  ce  suntem, 
un  neînţeles  al  Dumnezeului  din  noi, 
ce  ne-ar  crede  a  fi, 
robii  mântuiţi  ai  păcatului  originar, 
al  căror  adevăr  este  minciuna, 
iar  Viaţa,  moartea  de  sine,  de  tot, 
până  şi  de  cei  care  înţeleg, 
sensul  condiţiei  umane, 
unde  unica  nemurire  este  Clipa, 
ce  nu  poate  fi  stoarsă  nici  măcar  de  Timp, 
sau  putrezită  de  zăpada  uitării, 
ce  topeşte  cu  fierbinţeala  frigului  ei, 
tot  binele  şi  răul  acestei  lumi. 

Dacă  un  singur  om, 
ar  cunoaşte  vreodată, 
Adevărul  Absolut, 
ar  fi  exterminat  de  societate, 
fiindcă  nimeni  nu  l-ar  putea  accepta, 
fiind  plămădiţi  din  ţărâna  minciunii, 
şi  însufleţiţi  cu  respiraţia  de  foc  a  păcatelor, 
Iad  fără  de  care  nu  am  putea  trăi, 
şi  astfel  minciuna, 
devine  unicul  nostru  adevăr  relativ, 
şi  societatea  scapă  de  complexele, 
crimei,  înşelătoriei,  furtului,  înrobirii, 
ce  devin  elite  ale  moralei  bunului  simţ, 
în  lumea  bisericilor, 
mai  bogate  decât  toţi  hoţii  la  un  loc. 

26.    Regrete  indescifrabile 

Zdrenţe  de  remuşcări, 

stau  întinse  la  soarele  infamiei, 

pe  aţa  destinului  atât  de  strâns  legată, 

de  moarte, 

încât  şi  aripile  stolurilor  de  regrete, 

par  să  zboare  greu. 

Ochiuri  de  ape  ale  iluziilor, 
se  reped  să  înece  orice  mugur, 
de  primăvară  a  fericirii, 
ce-ar  mai  fi  rămas  uitată  de  libertatea, 
de  a  fi  rugină  şi  desfrâu. 
sub  cerul  obosit  de  norii  sufletelor, 
prea  grei  şi  nepăsători, 
ce  par  că  şi-au  uitat  pentru  totdeauna, 
ploile  sentimentelor, 
în  casa  orizonturilor  sângerii, 
ce  băteau  în  inimile  cerurilor, 
cu  ziduri  din  lacrimi,  ruinate, 
stoarse  spre  a  fi  dăruite  vânturilor, 
din  toate  zările  cuvintelor, 
ce  păreau  că  ne-ar  fi  înţeles, 
pe  perna  de  cer  a  patimilor, 
străpunse  cu  depărtarea  despărţirilor, 
de  propriul  sine, 
demodat  şi  ars  pe  rugul, 
unei  mântuiri  ce  avea, 
să  nu  mai  vină  niciodată, 

chiar  dacă  afară, 

începuse  ploaia  binefăcătoare, 
miracol  al  existenţei  vieţii, 
în  care  nu  mai  credeam  demult, 
de  dinainte  de  a  fi  murit, 
pe  taraba  clipelor, 
goale  aidoma  unei  fecioare, 
ce-şi  spală  păcatele  în  râul  Timpului, 
la  piaţa  părăsită 
de  speranţele  moarte  şi  ele, 
în  cimitirul  din  scrisoarea  ta, 
în  care  săpau  acum, 
neînsetaţi  groparii  indiferenţei, 
unde  scria  cândva, 

adresa  sufletului  meu, 
dar  ironia  sorţii, 

a  făcut  să  nu  o  pot  citi, 
fiind  udată  din  plin, 

de  stropii  reci  ai  morţii  uitării, 
rămânând  doar  literele  amintirilor  şterse, 

scurse  una  peste  alta, 
asemeni  destinelor  noastre, 
ce-I  par  indescifrabile, 

până  şi  Lui  Dumnezeu. 

27.    Metru  pătrat 

O  fărâmă  de  destin, 

se  naşte  în  noroiul  existenţei, 

spre  a  se  murdări, 

cu  trufia  provocărilor, 

de  a-şi  învinge, 

până  şi  propriul  sine  învingător, 

nu  mai  departe  de  cimitirele, 

pline  de  speranţe, 

care  şi-au  găsit  doar  aici, 

împlinirea, 

fiind  mai  ieftin  traiul, 
dar  nu  ştiu  ce  se  vor  face, 

când  şi  moartea  va  costa  mai  mult  decât  viaţa, 
pe  celebrul  metru  pătrat  de  suferinţe? 

Va  învăţa  moartea  să  trăiască, 
ne  vom  regăsi  veşnicia, 

în  lumea  de  apoi, 

aici  pe  Pământul  din  noi,  din  fiecare? 

Sau  vom  primi  lecţii  educative  despre, 

cum  e  sănătos  să  mori, 

ce  dietă  să  ţii  la  porţile  cimitirelor, 

pentru  a  fi  sigur, 

că  ţi  se  va  deschide  mormântul  uitării  eterne, 

a  acestei  lumi, 

şi  pentru  tine, 

încât  să  nu  mai  auzi  niciodată, 

cât  mai  costă  metrul  pătrat  de  păcat, 
de  respiraţie, 
de  tristeţe  sau  fericire, 
de  iubire  sau  dor, 
de  voinţă  sau  iluzie, 
de  poftă  de  a  învinge, 
sau  de  a  fi  învins, 
de  piaţă  a  forţei  de  muncă. . . 
spre  a  schimba  cu  toate  acestea, 
inevitabila  moarte, 
în  acelaşi  metru  pătrat, 
în  care  ne  închidem  pe  noi  înşine, 
cu  gratiile  neputinţei, 
de  a-i  trece  frontiera, 
chiar  şi  cu  un  milimetru  pătrat, 
de  teroare, 
de  a  nu  mai  fi  noi, 
metrul  pătrat  din  cimitir. 

28.    Dumnezeu,  Păcat  si 
Creaţie 


Am  păcătuit  cunoscându-ne  existenţa, 

de  ce  Dumnezeule, 

care  ai  creat  Cuvântul, 

ştiind  prea  bine  că  un  Univers  devine  creat, 

odată  ce  e  cunoscut? 

Care  să  fi  fost  Cuvântul  creaţiei  Lui  Dumnezeu? 

avea  sau  nu  un  semn  de  întrebare? 

dacă  da, 

atunci  ne  putem  îndoi  de  creator, 

iar  dacă  nu, 
înţelegem  că  libertatea  devine 

cea  mai  odioasă  temniţă  a  sufletului, 
încorsetat  de  ţărâna  stelelor 
din  sângele  fiecăruia, 
pentru  care  au  murit  supernove, 

ca  aurul  să  dăinuie  alături  de  fier  şi  alte  elemente, 
în  zâmbetul  unui  copil, 
sau  în  cârja  bătrânului, 
care-şi  traversează  tremurând  strada  vieţii, 
sub  Soarele  ce  pare  a  fie  etern, 
dar  şi  el  îşi  duce  traiul  de  azi  pe  mâine, 
mai  câte  o  furtună, 

sau  o  rază  de  tristeţe,  fericire, 
mai  o  durere  de  Soare  cu  dinţi, 
sfâşiind  inima  naturii  umane, 
doritoare  de  căldură, 

si  atunci  cine  e  Dumnezeu? 


Să-L  înţelegem  mai  bine, 
ar  trebui  să-I  cunoaştem, 
Cuvântul  creaţiei, 
care  putea  fi  orice  înţeles. 

Ce  poate  fi  atribuit  Totului, 
în  afară  de  Lumina  Divină  a  sufletului? 
Nimic. 

Evrika,  am  strigat, 
Cuvântul  creaţiei  se  numea:  Nimic, 
prin  el  a  descoperit  Dumnezeu  existenţa. 

Atunci  am  realizat, 

că  alături  de  Nimic  trebuia  aşezat  Ceva, 
şi  iată  întreaga  lume, 
terminată  şi  redată 
în  întregime  neantului  care  o  determină, 

prin  cunoaştere. 

29.    Magazinul  de  Iluzii 

Şi  am  intrat  ruginit, 

de  Clipa  care  m-a  uitat, 
în  Magazinul  de  Iluzii, 
trântind  porţile  voinţei  în  urma  mea, 
tejghele  pline  cu  sentimente, 

de  toate  soiurile  şi  culorile, 
se  înşirau  tăcute  şi  indiferente, 
privirii  mele  prin  care  încercam  să  le  înţeleg, 
cum  de  sunt  în  stare  să  se  vândă  astfel, 
adevărate  prostituate, 

pe  taraba  desfrâului  de  mine  însumi, 

m-am  oprit  în  dreptul  unuia  de  culoare  roşie, 

părea  a  fi  iubire, 

mi-a  zâmbit  fals, 

mi-am  continuat  drumul, 

cel  verde  de  acolo, 

stă  abătut  de  parcă  i-ar  fi  jenă  că  se  vinde, 

aflu  că  el  mi-a  dat  liber  naşterii  mele, 

era  un  sentiment  de  mamă, 

poate  chiar  mai  scump  cât  cel  roşu  de  adineaori, 

mi-a  venit  greaţă, 

cum  de,  şi  el  stă  la  poarta  bordelului, 

cu  nume  de  viaţă  spre  vânzare? 

Am  plecat  dezgustat, 
îmi  venea  să-mi  vărs, 
până  şi  unicele  clipe, 
pe  care  le  mai  aveam 

în  stomacul  destinului  meu, 

întrebându-mă  dacă  şi  moartea  ar  fi  de  vânzare? 

Strig  cât  pot  de  tare, 

să  mă  îndrume  cineva  spre  taraba  morţii, 
un  zâmbet  generos, 

îmi  şopteşte  la  urechea  conştiinţei, 

să  merg  mai  departe, 

unde  anume  întreb, 

oriunde  te  vor  duce  paşii, 

tot  o  singură  cale  va  rămâne  în  urma  ta, 

şi  astfel  mă  aflu  la  taraba  morţii, 

cu  sentimentele  cernite  ale  celor  din  preajmă, 
întrebând  de  sentimentul  morţii, 
pe  care  vroiam  să-1  cumpăr, 
să-i  ştiu  preţul,  forma,  culoarea, 
îmi  răspunde  o  voce, 

din  spatele  tejghelei  destinului, 
că  moartea  nu  vinde  sentimente, 
ci  cumpără  de  la  viaţă, 
iar  tot  ce  vedeam  înaintea  mea, 
era  doar  viaţa  cernită, 
din  trecutul  orfan  de  viitor  al  ceasului  morţii. 

30.    Caii  liberi 

Gratii  de  sentimente, 

au  încătuşat  potcoavele  de  dor, 
ale  cailor  iluziilor  libere, 
spre  a  nu  lăsa  urme  în  colbul  trupurilor, 
sfioase  trestii  îngălbenite, 

de  toamna  sângelui, 

ce-şi  pregăteşte  ziua  recunoştinţei  de  apus, 
încheind  un  capitol, 
al  înstrăinării  de  sine. 

Stoluri  de  cuvinte  se  îndreaptă  tăcute, 
spre  orizonturile  cerului  din  mine, 
prea  obosit  de  bolta  grea  a  destinului, 
înrobit  să  poarte  pe  umeri, 
întreaga  existenţă  a  spaţiului  dintre, 
izvoarele  sângelui  naşterii  mele 
şi  vărsarea  acestuia, 
în  oceanul  trecerii  eterne  ale  morţii. 

31.    Cei  fără  de  noi 

Ce  s-ar  face  catedrala  Destinului, 
fără  eternitate? 

Şi-ar  pierde  moartea, 
unicul  sens  al  existenţei  sale, 
sau  ar  deveni  ruina  patimilor, 
ce  ne  îngroapă  până  şi  cimitirele  de  lacrimi, 
în  ochii  lumânărilor  de  speranţe, 
stinse  de  sufletele  ce  au  uitat  să-şi  ardă, 
viaţa  propriului  Dumnezeu? 

Fără  eternitate  nu  am  putea  muri, 

nu  am  şti  nici  cum  se  culege  rodul  unui  sărut, 

lăsat  la  miez  de  noapte, 

a  pereţilor  plini  de  igrazie  din  noi, 
care  ne-au  despărţit  de  promisiunile, 
ce  ne  defineau  ca  nemuritori, 
în  faţa  pătată, 

lovită  de  palmele  Lui  Dumnezeu, 
cel  bun  şi  iertător, 

din  străinul  sufletului  nostru, 

dator  vândut, 

Clipei  care  ne  arată  ochii  vineţi, 
pumni  ai  destinului  strânşi, 

pentru  a  ne  învăţa  să  murim, 
mai  realişti  de  noi  înşine, 
cei  fără  de  noi. 

32.    Paradis,  Infern  si  desfrâu 

Ar  vieţui  Paradisul  fără  Infern, 
în  braţele  cui  ar  mai  putea  muri? 

părăsit  de  toate  ifosele  Existenţei, 

prostituată  frivolă  la  colţul  străzii  simţămintelor, 

a  durerii  sau  fericirii, 

bolnavă  de  bolile  lumeşti, 

ale  lăcomiei  şi  minciunii, 

dar  având  un  rost  bine  definit, 

în  pacea  Lui  Dumnezeu, 

cu  Şinele  Lui  dumnezeiesc, 

de  iubitor  de  oameni, 
într-atât  încât, 

până  şi  catedralele  sufletelor  acestora, 

au  devenit  bordeluri  rău  famate, 

unde  se  învaţă  preasfânta  artă  a  curviei, 

cum  să  îngenunchezi  înaintea  celui  puternic, 

să  te  rogi  evlavios  la  mâna  întinsă  de  Divinitate, 

sau  să  simţi  sfânta  putere  cum  îţi  distruge  fiinţa, 

condamnată  încă  dinainte  de  naşterea  ta, 

la  moartea  privită  ca  balul  suprem  al  desfrâului, 

a  ceea  ce  numeşti  a  fi  Destin. 

33.    Dumnezeu  şi  Moarte 

Câţi  paşi  să  fi  străbătut  Dumnezeu, 
din  raiul  Lui, 

până  în  conştientizarea  pe  care  o  am, 
despre  miracolul  dureros  de  dulce  al  lumii? 

Să  stea  Dumnezeu  în  iad? 

nu,  acela  rămâne  pentru  noi, 

cei  care  suntem  obligaţi  la  moarte, 

cu  de-a  sila, 

o  silă  dumnezeiască  ce  vreţi, 

că  doar  nu  o  fi  pământească, 

care  mai  iartă  din  când  în  când, 

doar  oameni  suntem? 

Dar  ce  te  faci  dacă  te  iartă  Dumnezeu? 
te  mai  înţeleg  oamenii? 

Nu  eram  pregătiţi  pentru  Cunoaştere, 
şi  odată  cu  aceasta, 
pentru  Moarte, 
cunoscând, 

am  realizat  că  vom  muri, 
necunoscând  moartea, 

aveam  iluzia  că  trăim  veşnic. 

Dar  Dumnezeu  cunoaşte  Moartea? 
El  este  pregătit  ştiind  că  şi  ea  moare, 

odată  cu  conştientizarea  existenţei, 
iar  Lumea  de  Apoi, 

nu  este  o  existenţă  într-un  timp  nesfârşit, 

ci  o  existenţă  atemporală, 

pentru  care  Moartea, 

devine  ceva  atât  de  străin, 

încât  nici  nu  poate  fi  concepută  ca  atare, 

decât  aidoma  unui  Gând  al  eternităţii, 

care  vroia  undeva-cândva, 

să  vadă  cât  poate  cuprinde  infinitul, 
rezămându-se  astfel  de  viaţă, 
pe  fluxul  temporalităţii, 
care-i  scăldau  asemeni  unor  valuri, 
sufletul  nemuritor, 

al  Necurprinsului  Nepătruns. 

34.    Marea  Trecere 

Aripi  de  foc, 
ard  mocnind, 

cerurile  libertăţii, 
sufletului  Timpului, 
care-şi  îngroapă  azi, 
osemintele  amintirii, 
paşilor  de  granit  sfărâmat, 

ai  ochilor  ce  plutesc, 

pe  râurile  Marii  Treceri, 

legaţi  nebuneşte  de  privirea  Soarelui, 

ce-a  apus  pentru  totdeauna, 

din  măreţia  de  senin 

a  zilei  unei  vieţi, 

pe  care  nu  o  vom  mai  revedea  niciodată, 
sub  cupola  circului  suferinţei, 
ce  pare  că  şi-a  terminat  ultima  reprezentaţie, 
pentru  un  surâs  al  nimănui. 

35.    Menajeria  de  cristal 

Fiecare  viaţă  îşi  are  propriul  circ, 

unde  clovnii  gândurilor, 

cântă  haotic  pe  strunele  rupte  şi  dezacordate, 

ale  viorii  Timpului, 

la  menajeria  de  animale  de  pradă  a  fericirii, 

care  sar  prin  cercurile  de  foc, 

din  sufletele  beţiei  de  sentimente. 

Hoinari  vagabonzi  de  vise, 
ne  trăim  iluziile  strălucitoare, 

ale  stelelor  căzătoare  din  noi, 
la  porţile  ferecate  de  împliniri  ruginite, 
de  când  un  clovn  al  matineului, 
şi-a  ascuns  cheia, 

într-o  perucă  din  păr  de  porumb, 
pe  care  o  purta  la  sceneta  cu  ironia  vieţii, 
pierzând-o, 

după  mult  timp  am  aflat, 
că  i-a  fost  mâncată, 

de  unul  dintre  porcii  aspiraţiilor, 
de  care  ne  lovim  fiecare, 
din  menajeria  de  cristal, 

a  circului  foamei  de  iubire, 

care  s-a  spart  odată  pentru  totdeauna, 
pe  calea  paşilor  rătăciţi  ai  privirilor, 
ce-şi  căutau  cu  înfrigurare, 

la  mica  publicitate  a  destinelor, 
un  loc  de  veci, 

dar  la  toate  rubricile  nu  găseai  decât, 
reclame  la  Circul  Vieţii. 

36.    Singurătatea  morţii 

Fereastră  spartă, 

din  clepsidra  neajunsurilor 
dintre  fântâna  sălbatică  a  setei  de  fericire 

şi  cumpăna  ei, 

putrezită  de  lacrimile  norilor  de  cuvinte, 
pierdute  în  stropii  ploilor  de  stânci, 

care  se  sfarmă  în  inima  mea. 

Tăcute  cirezi  de  speranţe, 

se  îneacă  sfioase  pe  ţărmurile  fără  nume, 

ale  firelor  de  nisip, 
cu  care  mă  întâlnesc  zilnic, 
oricum  mai  puţine, 

decât  numărul  tuturor  stelelor  de  remuşcări, 

ale  Lui  Dumnezeu, 
din  Univers. 

Cosaşii  trişti  ai  păcii  cu  mine  însumi, 

taie  într-una  iarba  cerului  Clipei, 

ce-a  mai  rămas  senin, 
apropiindu-mă  de  moarte, 
rănindu-mă  adânc, 

iar  sângele  luminii  sufletului  îmi  ţâşneşte, 
în  calea  paşilor  plini  de  sudoare, 
în  care  pare  că  s-a  înecat  acelaşi  Dumnezeu, 

al  fricii,  suferinţei,  angoasei  şi  debusolării, 
ce  pare  că  nu  ne-a  vrut, 

să  învăţăm  vreodată  a  muri, 

alături  de  altcineva, 
decât  în  propria  noastră  singurătate, 

prin  care  ne-am  născut. 

37.    Neînţeles 

Suntem  o  limită  a  hazardului, 
desţelenit  de  cunoaştere, 
o  rază  de  Lumină  Divină, 
aruncată  şăgalnic, 
peste  ninsoarea  de  dor, 
a  sângelui  amintirii, 

ce  ne  pulseză  în  venele  sentimentelor, 
ameninţate  mereu, 

de  infarctul  uitării, 

al  sinelui  atât  de  străin  de  el  însuşi, 
încât  până  şi  facerea  lumii, 

i-ar  părea  o  banalitate, 
dacă  nu  ar  exista  Adevărul  Absolut, 
rece  şi  nepăsător, 

din  care  nu  putem  înţelege, 

decât  neînţelesul  iubirii. 

38.    Rătăcire 

A  numărat  cineva, 
toate  frunzele  ruginite, 

ale  ochilor  speranţei, 
din  toamnele  vieţilor, 
duse  la  spitalul  înstrăinării, 

de  cenuşa  amintirilor, 
ce  rămân  triste  şi  mute, 
la  crematoriul  simţămintelor, 
unde  arde  neîncetat  flacăra  morţii, 
luminând  calea  sufletelor  spre  pacea  eternă, 
a  Destinului, 

cu  toate  căile, 

pe  care  ar  fi  rătăcit  vreodată, 
viu  fiind, 

plin  de  fervoarea  tinereţii, 
neştiind  că  oricâte  ar  fi  urmat, 
tot  cea  a  rătăcirii  va  fi  unica  şansă, 
ce-i  va  încheia  drumul, 

prăfuit  de  vise, 

şi  stele, 

mai  mult  sau  mai  puţin  norocoase, 
cu  care  şi-a  acoperit  clipele  răcite, 
de  prea  mult  frig, 
în  patimile  şi  pasiunile  unei  vieţi, 
acum  apuse. 

39.    Societatea   de  consum 

Ţărmuri  de  patimi  întregesc  absurdul, 
vâltori  ale  memoriei  Universului, 
se  abat  asupra  bisericilor  din  sângele  cuvintelor, 
iubite  sau  urâte  deopotrivă, 
de  societatea  de  consum, 
a  viorilor  de  inimi  ce  încă  mai  bat, 
cu  strune  rupte  şi  dezacordate, 
de  luptele  mincinoase  şi  meschine  ale  vieţii. 

Câmpuri  de  bătălie  cu  noi  înşine, 
pline  cu  cadavrele  Clipelor, 
pe  care  nu  le-am  înţeles, 
trecând  pe  lângă  noi, 
asemeni  unor  străine, 
deşi  ne  puteau  deveni, 
eternităţile  simţămintelor  noastre, 
prin  care  n-am  mai  fi  murit  niciodată. 

Ramuri  de  măslin  uscate,  putrezite, 
ard  pe  rugurile  păcii  cu  noi  înşine, 
topindu-ne  ce  a  mai  rămas, 

din  adevărul  sentimental, 

pe  care  nici  măcar  nu-1  mai  putem  spune, 
întrucât  ar  râde, 

toate  fărădelegile,  crimele,  hoţiile, 

devenite  morale, 
ale  societăţii  de  consum. 

40.    Mass  -  media 

Câtă  risipă  de  cer  a  făcut  Dumnezeu 

cu  noi  oamenii, 

care  în  loc  să  privim  spre  înălţimi, 

scormonim  în  noroiul  ţărânii, 

pornografia  şi  erotismul, 

unei  lumi  debusolate, 

ce  navighează  în  derivă, 
căutând  cu  disperare  farul  izbăvitor, 
neştiind  că  acesta, 

nu  mai  exista  demult, 

fiind  spart, 

de  ciocurile  corbilor  de  vise, 

ale  mass-mediei, 
pentru  care  rătăcirea, 

este  frumuseţe  iar  cinismul,  virtute, 
demagogia, 

o  medalie  ce- ar  trebui  purtată, 
la  fiecare  sărbătoare  a  Desfrâului, 

ajuns  împărat. 

41.    Lacătele  viselor 

Garduri  de  veşti  insurmontabile, 
porţi  sentimentale  închise  pentru  totdeauna, 
sigilii  ale  privirii  care  nu-şi  mai  au  rostul, 
de  lacătele  viselor, 

ce  oricum, 

nu  se  vor  mai  deschide  vieţii  vreodată, 
după  moarte. 

Cununi  de  lacrimi, 

întregesc  decorul  norilor  din  inimi, 
şiroaie  de  amintiri, 

se  scurg  prin  jgheaburile  uitării, 
umplând  oceanele  de  regrete, 

cu  încă  un  amănunt  de  deces  al  Clipei, 
pierdute  pentru  totdeauna, 
în  sălbăticia  infernului, 
care  ne-a  despărţit  de  Dumnezeul  certitudinii, 
care  credea  în  iubire. 

42.    întâlnirea  cea  din  urmă 

Aripile  nopţilor    albe, 

se  frâng  în  înaltul  cerurilor  iubirii, 
garoafele  nemărginirii  îşi  pierd  petalele, 
duse  de  vânturile  reci  ale  presentimentelor, 
toamnei  adânci  degerată, 
în  iarna  sentimentală  a  paşilor  fără  de  urme, 
pe  gheaţa  spartă  odată  pentru  totdeauna, 
de  moarte. 

Aripi  de  zile  negre, 

se  topesc  în  flăcările  soarelui  iubirii, 

torţe  de  durere, 

strigăte  disperate  de  ajutor, 

fumul  ceasurilor, 

ce  nu  vor  mai  cunoaşte  niciodată, 

ora  exactă  a  unei  întâlniri, 

se  ridică  spre  slăvile  neantului, 
din  care  ne-am  născut  cândva, 
conştientizându-ne  fericirea  sau  suferinţa, 
Cuvântului  ce  ne-a  zămislit, 
din  gândul  Lui  Dumnezeu. 

43.    Logică  şi  deşertăciune 

Credinţa  oricât  de  falsă  ar  fi, 

transformă  pustiul  în  adevăr  iar  toamna  în  primăvara, 

de  care  are  nevoie  viaţa  să  poată  înmuguri, 

în  creuzetul  propriei  sale  iluzii. 

Logica  chiar  şi  când  minte, 
se  îndreaptă  spre  adevăr, 
lustruind  podelele  gândirii, 
cu  nestematele  conceptelor, 
ce  au  putere  mai  mare, 
decât  averile  materiale, 
prin  argumentul  sensului, 
cu  nume  de  conştientizare, 
chiar  dacă  şi  acesta  constă  în  Iluzia  Vieţii, 
ce  hrăneşte  în  cele  din  urmă, 
deşertăciunea  deşertului  din  noi, 
căruia  oricât  de  multă  apă 
a  vieţii  unor  idealuri  i-ai  da, 
el  va  rămâne  veşnic  ars, 
de  flăcările  nemărginirii. 

44.    Fără  viaţă 

Suntem  paşi  de  ceaţă, 
duşi  spre  a  fi  mântuiţi, 
pe  orizontul  uitării  eterne, 
ce  nu  ne  va  mai  cuprinde  vreodată, 
cu  Timpul  său, 

redevenind  natura  numerelor  fără  de  număr, 
necuprinsului  fără  de  cer, 
privirilor  fără  de  ochi, 
pasiunii  fără  de  subiect, 
şi  stelelor  fără  de  Univers. 

Cât  de  însetaţi  ne-am  născut  de  Destin, 
dornici  de  a  ne  împlini, 

odată  cu  el, 

menirea  cea  mare, 
a  vieţii  cu  nume  de  moarte, 
fără  să  ştim  câte  nu  ştim, 
sub  strălucirea  înşelătoare, 
a  pasiunilor  ascunse, 

sau  ştiute, 

ale  morţii  din  noi, 
ce  îşi  cerea  dreptul  la  viaţă. 

45.    Necesitate,  viată  si 
moarte 

Necesitatea  este  drumul, 
pe  care  Dumnezeu, 
ne-a  lăsat  să  înţelegem  esenţa  vieţii, 
foamea  necuprinsă, 
de  a  ne  hrăni  noroiul  ţărânii  din  noi, 
udat  cu  apa  conştiinţei  binelui  şi  răului, 
spre  a  fi  modelat  în  ulciorul  ce  va  reuşi, 
să-şi  învingă  propria  fântână  a  Iluziilor  Vieţii, 
prin  Moarte,  Adevăr  şi  Destin. 

Blestamată  fie  zarea, 
ochilor  ce  nu-şi  vor  aminti, 
pe  patul  morţii  Destinului  lor, 

de  Adevărul  Absolut  al  Iubirii, 
unica  fărâmă  de  absolut, 

ce  ne  e  dată  cunoaşterii, 
ci  vor  crede  în  forţa  brută 

a  banului  şi  puterii  ierarhice, 
vârtejuri  înşelătoare  ale  râului  existenţei, 
care  se  varsă  necondiţionat, 

în  oceanul  neantului  morţii. 

46.    Zăpezi  din  trupul 
cuvintelor 

Săbiile  înţelesurilor, 
sfârtecă  trupul  cuvintelor, 
rătăcite  pe  calea  unei  creaţii, 
greşite  de  Dumnezeu. 

Fântâni  secate  de  amintiri, 
ce  n-au  mai  văzut  umbra, 
unui  ulcior  al  sentimentelor, 
mai  demult  decât  Vremea, 
se  surpă  greoi  în  propriul  lor  sine. 

Paşii  zăpezilor  se  topesc, 
pe  stâncile  inimilor  de  gheaţă, 
ce  nu  mai  pot  frige, 
sângele  nimănui  la  ceas  de  miracol, 
atunci  când  conştientizăm  existenta. 

47.    Adevăr  Absolut,  întâmplare 
neîntâmplătoare 

Cât  Adevăr  Absolut, 
să  fi  înghiţit  Dumnezeu, 
la  masa  însingurată  a  creaţiei, 
încât  nouă  nu  ne-a  mai  rămas, 
nici  măcar  o  fărâmă, 
pentru  a  ne  hrăni  sufletele  înfometate, 
de  esenţa  sensului  vieţii, 
care  ne-a  lăsat  alături  de  un  orizont, 
pe  care  nu-1  putem  cuprinde, 
fără  să  ne  spună  de  unde  venim, 
şi  pentru  ce  anume  suntem  aici, 
pierduţi  în  prăpastia  nesfârşită, 
a  cornului  abundenţei  de  suferinţe, 
legaţi  cu  plumbul  păcatului  originar, 
de  glezna  conştiinţei, 
spre  a  nu  fugi  prea  departe  de  noi  înşine, 
unde  am  putea  descoperi, 
întâmplarea  neîntâmplătoare, 
a  Adevărului  Absolut. 

48.    Naştere  şi  cunoaştere 

Fructele  cetii  privirilor  pierdute, 

cad  pe  ţărâna  ridurilor  zilei, 

spre  a  veşteji  mormântul  amintirii, 

cu  putrezimea  viitorului  lumii, 

din  care,  mi-a  promis  Timpul, 

că  va  face  un  vin  al  uitării  deosebit, 

invitându-mă  să-1  degust, 

la  taraba  pustie  a  cunoaşterii, 
înconjurată  de  sicriele  întrebărilor, 
ce  aşteptau  să  fie  duse, 

la  cimitirul  Cunoaşterii, 
plin  de  mormintele  gândurilor, 
vesele  sau  triste, 
indiferent  de  culoare  sau  greutate, 

zăceau  adânc  în  pământul  sângelui, 
din  care  ne-am  întrupat,  naşterea, 
spre  a  deveni  conştienţi, 
de  noi  înşine. 

49.    Esenţa  existentei 


Insule  de  negaţii, 
depărtări  ale  voinţei, 
plutesc  spre  adevărul  frazelor, 
unei  lumi  a  incertitudinilor. 

Spaime  ale  creaţiei, 

furtuni  de  vise, 

iluzii  ale  vieţii, 

sunt  duse  inevitabil, 

către  neantul  din  care  sunt  plămădite, 

pentru  a  redeveni  Adevăr  Absolut, 

din  adevărul  minciunii, 

esenţă  a  existentei. 

50.    Nemurire  şi  cunoaştere 

Roibii  cunoaşterii, 

au  copitele  roase, 

de  atâtea  stânci  ale  memoriei, 

pe  care  le-au  spart, 

la  ceas  de  Destin, 

umiliţi  de  şeile  mari  şi  grele, 

ale  neînţelesurilor. 

Podurile  viselor  de  aur  ale  omenirii, 
au  putrezit  demult, 
încât  nimeni  nu  va  ajunge  vreodată, 
să-nţeleagă  sensul  nemuririi, 
fără  de  moarte  si  fără  de  viată. 

51.    Căutare  de  sine 

Am  căutat  esenţa  frumuseţii 
şi  m-am  oprit, 

la  valurile  de  aur  ale  grâului, 
ce  vor  scălda  pâinile  celor  înfometaţi, 
cu  nobleţea  esenţei, 
de  a  nu  ruginit  niciodată, 
hrana  conştientizării, 

Cuvântului  Creaţiei  prin  gândul, 
meselor  îmbelşugate  ale  ideilor, 
pânze  legate  de  catargele  existenţei, 
spre  a  ne  duce  corăbiile  evoluţiei, 
spre  cele  mai  îndepărtate  zări  ale  Destinului, 
în  rădăcinile  căruia, 

ne-am  încarnat  şansa  de  a  fi  umani, 
cu  o  omenire  atât  de  inumană. 

52.    împăcarea  cu  noi  înşine 

Ropote  de  stropi  ai  vieţii, 
ne  biciuiesc  anii  solitudinii, 
cu  surâsul  pătimaş  al  morţii, 
de  a  fi  noi  înşine. 

Păcile  înzecite  din  gânduri, 
nu  pot  spăla, 

o  singură  faţă  a  războiului, 
dus  de  hoardele  de  afirmaţii  cu  negaţiile, 
care  ne  alungă  mereu, 
atunci  când  în  sfârşit  credeam, 
că  am  cucerit  piscul  împăcării, 
cu  noi  înşine. 

53.    împlinirea  vieţii 

Pistruii  rebeli  ai  ideilor, 

ne  călăuzesc  luminile  sentimentelor, 

spre  legităţile  unui  Univers, 

care  a  început  pentru  a  învăţa  să  moară, 

dorindu-şi  un  sens, 

la  poarta  cimitirelor  de  cuvinte, 

care  oricum  nu  mai  au  nimic  de  spus, 

fiind  trecute  mai  demult, 

decât  propria  lor  vreme, 
în  lumea  necuvintelor, 
care  ne  învaţă  mai  mult  prin  tăcerea  lor, 
decât  toate  vorbele  goale  la  un  loc, 
pe  ţărmul  unei  existenţe, 

de  suişuri  şi  coborâşuri, 

având  ca  destinaţie  acelaşi  cimitir, 
cu  pietrele  funerare  graţioase, 

ale  absurdului  din  noi, 
pe  care  nu  le  vom  mai  vedea  niciodată, 
cei  rânduiţi  cu  meşteşug  şi  migală, 
spre  a  fi  datori  unui  păcat  originar, 
atât  de  străin  de  paşii, 
care  ne  duc  fals  viaţa, 
spre  nicăieri, 
împlinindu-se  astfel. 

54.    Fericire  şi  libertate 

Fericirea  la  fel  ca  şi  libertatea, 
sunt  două  neajunsuri, 

ale  suferinţei  şi  încătuşării  de  sine, 
prin  care,  ce  a  pierdut  una, 

se  regăseşte  în  opusul  celeilalte. 

A  fi  liber  înseamnă  a  fi  încorsetat, 
prin  raportarea  la  lumina 

căutării  de  sine  a  nefericirii, 

a  redeveni  încătuşat, 

de  noi  şi  noi  datorii  ale  nefericirii, 
spre  a-ţi  savura  mai  profund  libertatea  opţiunii. 

Nefericirea, 

poate  deveni  o  dulce  suferinţă, 
prin  libertatea  de  a-ţi  alege  chinul, 
prin  pasiune  asupra  ceea  ce  faci. 

55.    O  lume  de  neînţeles 

Crengile  cunoaşterii, 
nu  pot  fi  tăiate  niciodată, 
de  tulpinile  subiectului, 
care  trebuie  cunoscut, 
şi  astfel  înmuguresc, 
noile  lumi  ale  Iluziei  Vieţii, 
cu  nuanţele  lor, 
de  relief  sentimental, 
care  se  răzbună  în  cele  din  urmă, 
tocmai  pe  subiectul  care  le-a  dat  viaţă, 
născându-se  verbul  acţiunii, 
de  aici  întregul  nonsens  al  lumii, 
care  se  mistuie  pe  sine, 
încercând  să  salveze, 
o  nouă  naştere  al  cărei  substrat, 
în  lipsa  subiectului, 
va  fi  angoasa  şi  moartea. 

56.    Moarte  şi  Adevăr 

Nu  există  Destin  fără  predestinare 

nici  fiinţă  fără  fiinţare, 

viaţă  fără  iluzie  şi  moarte  fără  uitare. 

Prin  moarte, 

se  transformă  actuala  Iluzie  a  Vieţii, 
primind  straiele  Universului, 

în  care  energia  sufletului-gând  se  teleportează. 

Nici  o  respiraţie  nu  este  întâmplătoare, 
precum  nu  adevărul  moare, 
ci  şablonul  deformat  al  său, 
care  este  Iluzia  Vieţii, 
noi  existând  în  continuare, 
în  infinitatea  de  Universe, 
adevăratele  feţe  ale  Lui  Dumnezeu, 
pentru  care  naşterea  nu  înseamnă  decât  o  strofă, 
dintr-un  poem  infinit  al  Creaţiei. 

57.    Adevăr  Meschin 

Nu  cred  că  moartea, 

poate  ucide  mai  mult  decât  viaţa, 

nici  că,  gândul, 

ar  reuşi  să  devină  creştin, 

sau  fericirea  ar  fi  o  divinitate. 

Tot  ce  înţeleg  este  moartea, 
din  şi  de  noi  înşine, 
cu  fiecare  clipă, 
în  care  ne  luptăm  cu  existenţa, 
ţărmurilor  naşterii  şi  morţii, 
care  ne  străpung  cu  fericirea, 
de  a  fi  clownii  unei  lumi, 
unde  existenţa  înseamnă, 
cacealmaua  sufletelor, 
răpuse  de  şansa  Adevărului  Meschin, 
al  nemuririi. 

58.    Lâna  de  aur 

Şi-aş  fi  devenit  cerul  gândurilor, 
dacă  oile  despărţirii, 
nu  ar  fi  avut  lâna  de  aur, 
a  tot  ce  poate  nemuri, 
uitarea, 

unde  ne-am  fi  regăsit, 

Adevărul  a  ceea  ce  suntem, 

în  afară  de  moartea  conştiinţei, 

ce-a  mai  rămas  morţii  Cuvintelor, 

care  ne-au  sărutat, 

mai  mult  decât  toate  Bibliile  Paradisului, 

la  un  loc, 

noi  cei  istoviţi  de  sângele  necuvintelor, 

ce  le-am  fi  dorit, 

să  ne  mai  nască, 

o  singură  dată, 

în  ochii  ţărmurilor  de  virgule 

şi  a  valurilor  de  adevăruri, 
cu  puncte, 

rupte  din  coala  de  hârtie  a  propriilor  vieţi, 
pe  care  am  incinerat-o, 
la  moartea  Timpului  nostru, 
scriind  pe  piatra  de  mormânt, 
cât  de  mult  am  păcătuit! 

59.    La  miezul  nopţii 

Sunt  flacăra  arsă  de  soartă, 
suflet  părăsit  de  lumânările  dorului, 
amintire  de  la  miezul  nopţii, 
insulă  de  păcat  originar  a  vieţii, 
roman  de  tristeţe  şi  suspans, 
al  crimelor  din  sângele  meu, 
cred  în  creşterea  braţelor  magice, 
de  orologiu  surd, 

unde  devin  un  mister, 
ce  nu  se  va  desluşi  niciodată, 
datorită  frumuseţii  Clipei, 
de  Sfinx  părăsit  la  masa, 
unde  Dumnezeu, 

şi-a  făcut  lumea  Iluziilor  Vieţii, 
după  chipul  şi  asemănarea  Destinului, 
care  ne-a  unit  cu  Timpul, 
lovindu-ne  gândul  dumnezeiesc, 

al  apocalipsei. 

60.    Eram 

Eram  fără  marginea  morţii  din  mine, 
părăsit  la  taraba  vieţii, 
flăcări  de  somn  mă  mistuie 

cu  aripile  arse  de  Destin, 
lungi  clipe  mi-au  muşcat 

din  eternitatea  sufletului. 

Câini  de  pradă  ai  părului  vocilor, 

tăiat  din  noi  înşine, 

aranjat  după  ultima  modă  a  sacrificiilor, 

spre  a  deveni  viaţa, 

fără  smoală  a  păcatului, 
unei  biblii  unde  nici  oceanul, 

nu-şi  mai  găseşte  soarta  valurilor, 
de  a  redeveni  el  însuşi, 
mai  înainte  cu  o  moarte, 

din  noi  înşine, 

cei  morţi  de  dorul  de  a  fi, 

Ziua  unei  întâlniri  a  eternităţii, 
dintre  orologiile  Zilei 

şi  întunericul  Nopţii, 
săruturilor  sângelui  din  noi. 

61.    Hrana  Mântuirii 

Cirezi  de  clipe  sunt  duse  la  păscut  vieţi, 
pe  porţile  cimitirelor  de  speranţe, 
lumină  de  adevăr  încearcă-mă, 
să  aflu  cât  întuneric  i-a  mai  rămas  fiinţei, 
pentru  a  orbecăi  într-o  lume  a  neînţelesului, 
cu  lumânarea  viselor  stinsă, 
de  vântul  rece  al  dezamăgirii, 
care  ne  bântuie  sângele, 
în  care  ne-am  înecat  străbunii, 
uitaţi  pe  drumurile  prăfuite  ale  privirilor  pierdute, 
ce-şi  caută  pacea  zidurilor  de  necuprins, 
a  prăpastiei  care  ne  desparte, 
de  hrana  cea  de  toate  zilele, 
a  mântuirii. 

62.    Credinţă  apăsătoare 

Cât  cer  e-n  aripa  zilelor  mele? 

Nori  de  cleştar  îşi  sparg  orele  iluziilor, 
măcinaţi  la  moara  hazardului, 
şi  aruncaţi  pe  scările  orizonturilor, 
drept  hrană  pentru  leii  cinici  ai  zorilor, 
ce  vor  veni  să  ne  sfâşie  carnea  gândurilor, 
urlând  sinistru, 

după  vieţile  jucate, 

la  masa  norocului  pierdut, 
de  către  Dumnezeul  patimilor  şi  intrigilor, 
rămas  orfan  de  iubirea  care  L-a  născut, 
în  pântecele  isteric  al  bisericilor, 
plecate  la  produs  bani  pe  centura  sufletelor, 
prostituate  de  Clipe, 
se  vând  oricui, 

în  numele  iubirii  de  semeni, 
de  seminţe  ale  viitorului, 

din  ce  în  ce  mai  bogat, 
cu  zidurile  faraonice  care  ne  sufocă, 
spre  a  ne  putea  ruga  între  ele, 
cât  de  prăbuşiţi  şi  apăsaţi  suntem. 

63.    Ce  este  viaţa? 

înot  spre  paradis  în  apele  infernului, 
iată  viaţa, 

sălaş  de  durere  intrigat  de  sărăcia  Timpului, 
zornăit  de  averi  spulberate, 
prin  buzunarele  găurite  de  furtunile  anilor, 
apăsători, 
duşi  la  arat  creaţii, 

prin  ţărâna  trestiei  visătoare  a  gândului, 
hrană  mucegăită  a  inevitabilei  morţi. 


Să  mai  fie  şi  altceva  viaţa, 
în  afară  de  iluzii  şi  paradigme, 
de  paradoxuri  şi  vite  costelive  duse  la  tăiat, 
în  abatoarele  înstrăinării  de  noi  înşine, 
cei  mulţi  şi  pribegiţi, 
până  şi  de  iubirea, 
ce  ar  fi  trebuit  să  ne  fie, 
acoperişul  palatului  de  diamante  ale  împlinirii. 

64.    Realitate  şi  minciună 

Cunoaşterea  fără  conştientizare, 
este  nonexistenţă, 

visul  macerat  de  şansele  adevărului, 
se  afundă  în  minciună, 
precum  sentimentele  fără  iubire 
şi  destinul  încercat  de  noroc, 
la  masa  fărădelegilor  naturii  umane. 

Spaţii  părăsite  ale  fericirii, 
de  angoasele  reîncarnărilor  urii, 
care  şi-au  găsit  sălaş, 
prin  pustiurile  desfrânate, 
ale  bisericilor  promisiunilor, 
în  cele  veşnice  şi  de  neatins  vreodată, 
chiar  şi  de  Iluzia  Vieţii, 
care-şi  înţelege, 
în  cele  din  urmă:  Realitatea. 

65.    Sensul  vieţii 

Ce  să  fac  Doamne  ca  să  înţeleg  sensul  vieţii? 
Du-te  la  tomberonul  de  gunoi, 
priveşte  înlăuntrul  său  şi  ce  vei  găsi  acolo, 
va  fi  semnificativ  pentru  a  afla  ce  doreşti. 

I-am  tras  capacul  greu  ce  părea  al  privirii  mele, 
un  joben  turtit  şi  pătat  de  la  alte  resturi, 
parcă  era  al  unui  magician  care  scotea  din  el, 
iepurii  şi  porumbeii  albi  ai  zâmbetelor, 
stătea  aruncat  şi  părăsit, 
de  parcă  n-ar  fi  existat  niciodată. 

Multe  pungi  negre  cu  gâturile  legate, 
de  parcă  le-ar  fi  teamă, 
să  se  descopere  mizeria, 
resturilor  de  alimente  sau  alte  nimicuri, 
praf  şi  murdărie, 
din  sufletele  lor, 
de  mase  plastice, 
uşor  de  modelat  la  şcoala  vieţii, 
aşteptau  cuminţi  şi  supuse, 
să  fie  duse  şi  incinerate. 

Mai  mult  nu  am  vrut  să  văd, 
înţelesesem  sensul  vieţii. 

66.    Senin  de  stele 

Colţii  fiarelor  cerului, 

se  reped  asupra  celorlalţi  nori, 
însetate  de  sângele  apusului, 
din  venele  frunzelor  ruginite, 
smulse  spaţiului  amintirii, 

care  şi-a  uitat  timpul, 
renegându-i  şarmul  de  altădată, 
când,  valet  cuminte,  ce  era, 
servea  întotdeauna  la  oră  fixă, 
antidotul  plictiselii, 
după  care  ne  periam  părul  cuvintelor, 
spre  a  nu  se  încâlci, 

speriind  stolurile  de  virgule  ce  pluteau  liniştite, 
pe  buzele  nerujate  de  vremea  adevărului, 
ce  reunea  zâmbete  suave  de  amabilităţi, 
adevărate  tarabe  cu  verdeţuri  sufleteşti, 
ascunse  de  taxele  prea  mari, 
a  şansei  de  a  ne  hrăni, 

cu  eternitatea  artei  cerului, 
a  cărui  nori  au  trecut  la  fel  ca  şi  viaţa, 
după  ce  colţii  cei  fioroşi, 

se  transformaseră  în  sfinţi, 
fecioare,  cai,  corăbii, 
spre  a  deveni  simple  rotocoale  de  vată, 
puse  pe  rana  unei  despărţiri, 
ajunse  în  cele  din  urmă, 

senin  de  stele  şi  vise  ale  nopţii. 

67.    Dumnezeu  luat  la 
întrebări 

Gheaţă  de  fericire, 
foc  al  tristeţii, 
aripi  de  împlinire, 

frământă  cerul  ţărânii  din  sângele  meu, 
spre  a  putea  fi  înţeles  de  inima, 
sătulă  să  mai  ofteze  pe  scena  teatrului  lumii, 
din  incinta  sanatoriului  de  nebuni, 
al  Soartei  care  îşi  înţelege  paranoia  societăţii, 
precum  noi  pe  Dumnezeul  cel  bun  şi  milostiv, 
care  ne-a  condamnat  fiecăruia, 
naşterea  la  moarte, 
nefiind  moartea  cel  mai  mare  rău, 
doar  sunt  atâtea  rele  pe  lume, 
mult  mai  mari, 

încât  să  fie  Dumnezeu  acoperit, 
dacă  ar  fi  luat  la  întrebări, 
dar  cine  o  poate  face, 
şi  de  ce  s-a  acoperit, 
asemeni  unui  om  neputincios? 

68.    Consum  carnal 

Valuri  de  cerneală, 

aştern  flămânde, 
crimele  neînţelese, 

ale  zărilor  pierdute, 
în  amorţeala  unui  astru, 

ce  a  văzut  atât  de  multe, 
încât  nimic  nu  mai  pare  nou, 

în  Universul  fluturilor, 

din  stomacul  unor  femei, 
care-şi  ofilesc  florile, 
cu  amărăciunea  de  a  redeveni  omizi, 
pentru  frunzele  putred  de  bogate, 

ale  societăţii  de  consum  carnal, 
ce  nu  vor  să  ştie, 

că  toate  îşi  au  toamna  lor, 
indiferent  câtă  primăvară  ar  cumpăra. 

69.    Costul  iadului 

Cirezi  de  gânduri  cu  păcate  originare, 

bântuiau  cândva  neobosite, 

pajiştile  Universului, 

spre  a-şi  afla  lăcaşul  sfânt, 

în  ieslea  unui  Mântuitor, 

ce  n-ar  fi  avut  nici  o  întrebuinţare, 

în  lipsa  păcatului, 

la  fel  şi  bisericile  ce  luptă  cu  iscusinţă, 

să-ţi  înţelegi  cât  mai  bine, 

soarta  ta  de  iepure  hăituit  de  soartă, 
înaintea  lupilor  negri  ai  cerului, 
care  nu  te  împuşcă, 
deşi  mai  bine  ar  face-o, 
ci  te  ademenesc  cu  crucea, 

ce  ar  trebui  să  te  spele, 

de  tot  şi  de  toate  flăcările, 

unui  iad  al  banului  de  pe  pământ, 
întreb  doar, 

cât  mai  costă  o  slujbă? 

70.    Drama  morţii 


Cascadele  lacrimilor  despărţirii, 
şi-au  prezis  sărbătoarea  cuvintelor. 

Corăbiile  iluziilor, 

au  învăţat  să-şi  moară  moartea, 

navigării  în  derivă  a  gândurilor. 

Spume  de  speranţe, 

îşi  lovesc  valurile  bolnave  de  nervi, 

pe  stânca  roasă, 

de  atâtea  înţelesuri  ale  morţii. 

Clovni  joviali  salută  râsul  isteric, 
al  cascadorilor  mântuirii. 

Libertăţi  meschine  se  prostituează, 
pe  străzile  răsăritului  suferinţei. 

Rouă  de  patimi, 
aşteaptă  să  fie  jertfită, 
păcatului  de  a  exista. 

Ulcioare  de  deznădejdi, 
ar  da  orice  să  fie  sparte. 

Ceasurile  stricate  ale  bolilor, 
vor  să  ne  ghicească  timpul  vieţii. 

Cam  asta  este  lumea, 

în  care  trăim  drama  viitoarei  morţi. 

71.    Eu  cine  sunt? 

Mi-am  prins  ughiile  speranţei, 
de  tine,  Cunoaştere, 
încercând  să  nu  mă  prăbuşesc, 
în  hăul  meschin  al  uitării, 
de  mine  însumi. 

Şi-am  zgâriat  icoana  moralei  lumii, 

încercând  să  mor  mai  puţin, 

decât  şi-ar  fi  dorit  uitarea, 

înflorită  igrazie, 

pe  catapeteasma, 

întrebării  din  biserica  Existenţei: 

Eu  cine  sunt? 

72.    Singurătate  şi  moarte 

Crezi  că  lovindu-mi  moartea, 
cu  sabia  răzbunării, 
vei  reuşi  să-mi  spargi  viaţa  de  păcat? 

Toate  cioburile  crucii  mele, 

vor  deveni  făina  pâinii  care  te  va  sătura? 

Şi  nici  cărările  spre  mormântul  viselor, 
nu-ţi  vor  mai  fi  de  folos, 
fiind  păsări  migratoare, 
ce  nu-ţi  vor  cunoaşte  oricum, 
iarna  singurătăţii  tale. 

73.    Fier  vechi 

Palmele  de  rubin  plesnite  peste  faţa  Destinului, 
au  devenit  cristalele  ceasonicelor, 
prin  care-mi  spăl  faţa, 
ridurilor  timpului  meu, 
care  mă  muncea  din  greu, 
lăsându-mi  bătăturile  Destinului, 
care-mi  spuneau  ora  exactă, 
a  morţii  de  mine  însumi. 

Ghiocei  răzvrătiţi  pe  propria  primăvară, 

se  vând  proxeneţilor  de  vise, 

la  colţul  străzii  ruginii, 

pline  de  magazine  ce  cumpără  fier  vechi, 

bătut  de  soartă. 

74.    Politică 

Corbii  sânilor  se  înfruptă, 
din  carnea  dorinţelor  sexuale, 

prăpăstii  înşelătoare, 
despart  binele  de  rău, 

ucigând  esenţa  curăţeniei, 
trupeşti  şi  sufleteşti. 

Macarale  josnice, 
ridică  în  slăvile  înălţimilor, 
prostituţia  politicienilor, 
constructori  de  nimicuri, 
pe  şantierul  modei  fără  de  haine, 
a  nudităţii  propriilor  lor  gândiri. 

75.    Soartă 

Răstălmăcesc  visele  nopţii, 

în  zorii  debusolaţi  şi  vineţi, 

ai  ochilor  de  apă  loviţi  de  soartă, 

scurşi  pe  râul  de  lacrimi  al  istoriei, 

ce  nu  ne-a  înţeles  niciodată, 

menirea  de  a  fi  fiinţe 

şi  nu  simple  numere, 

pioni  putreziţi, 

pe  tabla  de  şah  a  societăţii, 
unde  prima  mutare, 

i-a  aparţinut  Lui  Dumnezeu, 
oricât  de  mult  ne-am  dori, 

să  ascundem  aceasta, 
în  umbrele  bisericilor, 
pline  de  credinţa, 
în  raiul  al  cărui  iad, 

nu-1  cunoaşte  nimeni. 

76.    Scamatorie 

Machiavelismul  ilustrat, 

de  târg  uitat  de  lume, 
îngroaşă  pata  de  culoare, 

a  condiţiei  umane, 
nesăbuită  să  agonisească, 

cât  mai  mult, 
pentru  stomacul  morţii, 

care  va  digera, 
carnea  putrezită, 

a  oportunismului  vieţii, 
neiertător  şi  cu  emfază. 

Vom  realiza  cimitirele  adânci, 

din  fericirea  lumească, 
care  stăteau  ascunse, 

în  genele  nemântuite  ale  noastre, 
orfani  de  Adevărul  Absolut, 
prin  care  am  fi  văzut  viaţa, 

ca  fiind  cea  mai  adâncă  moarte, 
fără  vălul  de  scamator  al  Iluziei  Vieţii. 

77.    Aripile  fluturilor 

Icoane  de  cer, 

se  sparg  de  orizontul  viselor, 
tărâmuri  zburdalnice, 
de  primăvară, 
calcă  aripile  fluturilor, 
de  amintiri, 
în  picioarele  desculţe 
şi  grele  ale  iubirilor, 
strivindu-le, 

cu  nonşalanţa  plină  de  lumină, 
a  viitorului, 

dăruit  cu  mânie  proletară, 
de  Marele  Creator, 
de  Iluzii  ale  Vieţii, 
de  care, 

să  recunoaştem, 
avem  atât  de  multă  nevoie, 
fără  ele, 

am  vedea  moartea, 
drept  viaţă  fără  timp 
şi  viaţa  moarte, 
fără  de  stelele  luminii, 
divine  din  noi. 

78.    Ceasurile  creaţiei 

Cârduri  de  plumb  topit, 

în  soarele  fierbinte  al  patimilor, 
înroşesc  orizonturile  simţurilor, 
cailor  liberi  ce-au  mai  rămas, 

din  nisipul  clepsidrei  sparte  a  inimilor  noastre, 
făţarnice  remuşcări, 

ne  întăresc  trupul  vorbelor  prea  goale, 
încât  ecoul  surd, 

sună  în  ele  goarna  morţii, 
pentru  a  mai  trăi, 

cu  adevărat, 

sfinţenia  adevărului, 
prelins  la  tălpile  unui  Creator, 

posomorât  şi  sătul, 

de  boacănele  propriei  Sale  Creaţii. 

Ceasuri  de  aripi, 

s-au  frânt  pe  cadranele  neputinţei, 

de  a  ne  mai  arăta  ora  exactă  a  zborului, 

adevăratei  libertăţi, 

lacrimă  vestal  a  unui  nor  de  gând, 

pe  care  adesea  nu-1  mai  observăm, 

fiind  răpus  de  subconştientul  cerului  voinţei, 

care  nu  odată  a  trecut  cu  tăvălugul  sorţii, 

peste  ce  ne-am  fi  dorit  cel  mai  mult. 

79.    Pioşenie 

Cărări  spartane  se  pierd, 

în  ghemul  mănăstirilor  de  cuvinte, 
unde  se  ţese  viitorul, 

viselor  brodate, 

cu  sfinţii  sentimentelor  înceţoşate, 

spaţii  ale  tainelor, 

misterioase  prorociri, 

despre  păcat  şi  justiţie  divină, 
ne  inundă  sufletele  speranţelor, 
înecându-le  în  marea  tăcerii  şi  pioşeniei, 
spre  a  fi  călcaţi, 
drept  pietre  de  caldarâm, 
de  cel  ce  merge  pe  apele  vieţii, 
pentru  care  ne-am  născut  moartea. 


Jivine  umede  de  sudoarea  fierbinte  a  sexului, 

îşi  tocesc  colţii  ostoiţi  de  plăcere, 

în  haremul  hirotonisit  de  preot, 

al  unor  vânzători  de  Iluzii  ale  Vieţii, 

braga  sentimentală  şi  alte  nimicuri, 

pentru  a  digera  cât  mai  bine  păcatele, 

săvârşite  de  Dumnezeu, 

atunci  când  ne-a  vândut  prin  naştere:  Morţii! 

80.    Rănile  Iluziei  Vieţii 

Creste  de  cocoş, 
ce  prind  părul  vâlvoi  al  vieţii, 
de  sforăitul  viselor, 
trezesc  lumina  obosită  şi  somnoroasă, 
a  zilei  ce  încă  doarme  în  noi, 
păzită  de  îngerul  Destinului, 
vajnic  apărător, 

al  drepturilor  somnului  adevărului, 
ce-a  rămas  rece  şi  nepăsător, 
înaintea  Iluziei  Vieţii, 
şifonată  de  cădera  bruscă, 
pe  cioburile  ferestrei, 
prin  care  vedem  lumea, 
tăiată  la  picior, 
pierzându-şi  echilibrul, 
tocmai  în  faţa  crâşmei  Existenţei, 
spre  deliciul  clipelor  bete  de  delăsare, 
ce  râdeau  spasmodic, 
de  rănile  sângerânde  ale  iluziei  Vieţii, 
mereu  gata  să-şi  dea  obşetscul  sfârşit, 
al  binelui  şi  răului  din  lume, 
lăsând  în  urmă, 

neantul  şi  liniţtea  eternă  a  Nirvanei, 
pe  care-o  căutam  de-atâtea  vieţi, 
abia  acum  îl  înţeleg  pe  Dumnezeu, 
ce  bine  a  făcut, 
că  ne-a  născut  pentru  a  muri. 

81.    Trecut  furat 

Oasele  albite  ale  sentimentelor, 

lucesc  în  cimitirele  fără  nume  ale  uitării. 

Fluviile  descompuse  ale  cărnii, 
curge  în  valea  Timpului  neiertător, 
prin  ridurile  trădătoare  ale  nefericirii. 

Cununi  de  granit, 

aşezate  pe  frunţile  spinilor  amintirilor, 
care  străpung  adânc, 

fântânile  secate  ale  prezentului, 
cu  săbiile  clipelor, 

ce  ne-au  furat  pentru  veşnicie, 
Trecutul. 

82.    Carnavalul  vieţii 

Furtună  retuşată  la  mica  publicitate, 

în  cafeaua  de  dimineaţă, 

zaruri  câştigătoare, 

ce  trebuie  băute  cu  de-a  sila, 

pe  insula  pustietăţii  unei  vieţi, 

care  nu  şi-a  descoperit  nici  acum, 

îngerii  ei  păzitori, 

concediaţi  pe  motiv  de  nerentabilitate, 

de  moara  norocului  măcinat, 

de  grijile  singurătăţii, 
norilor  de  reproşuri, 

ce  nu  şi-au  cunoscut  niciodată, 

sensul  existenţei, 
ce  stă  în  ploaia  afectivităţii, 
cunoaşterii  şi  voinţei, 
din  conştiinţa  de  carton, 

umezit  de  lacrimile  păcatelor, 
transpuse  în  masca  absurdului, 

pe  care  suntem  obligaţi  să  o  purtăm, 

la  carnavalul  vieţii. 

83.    Ramuri  fără  rădăcini 

Muguri  de  rouă  ai  speranţei, 
alunecă  sfioşi  pe  iarba  sorţii, 
vântul  ofilit  de  uitare, 
usucă  ramurile  fără  rădăcini, 
a  unui  orizont  de  întâlnire, 
ce  nu  ne  mai  aşteaptă  niciodată. 

Aripi  de  cer  se  prăbuşesc  abătute, 

în  norii  simţămintelor  din  inimi, 

cutremure  de  paşi  ai  sorţii, 

ne  ard  cu  răceala  iernilor  aşternute, 

pe  buzele  tăcerilor  eterne, 

ce  nu  mai  au  nimic  de  spus, 

sângelui  ce-a  dat  în  clocot. 

84.    Sclavii  Iluziei  Vieţii 

Câinii  risipitori  ai  firii, 

muşcă  din  trupurile  solide  ale  păcatelor, 

clădind  noi  biserici  de  vise, 

în  curţile  sordide  ale  promisiunilor, 

de-  a  deveni  mai  buni  si  mai  curaţi. 


Pietre  de  cuvinte  aruncate  în  Preacurvie, 
de  Caldarâmul  sufletelor  călcat  de  vicii, 
al  conştiinţei  înstrăinate  de  voinţă, 
spre  a  deveni  nedreptăţiţi  de  adevăr, 
sclavi  vânduţi  Iluziei  Vieţii. 

Suntem  hotar  demonic  al  dezamăgirii, 

praf  stelar  de  curăţat  haznaua  deşertului  spiritual, 

care,  oricâte  diamante  sufleteşti  ar  ascunde, 

va  rămâne  pe  vecie  proprietatea, 

a  ceea  ce  n-ar  trebui  să  fim  niciodată. 

85.    Prestidigitatori  de  suflete 

Risipitorii  regi  ai  promisiunilor, 

au  născut  politicile  avare  de  realităţi. 

Monumente  ale  minciunii, 
se  înalţă  pline  de  grandoare, 
în  sărăcia  lucie  a  spiritualităţii. 

Doctori  de  vorbe  goale, 
tratează  de  zor  bolile  fără  leac, 
ale  societăţii  care  ne  consumă, 
cât  mai  cruzi  cu  putinţă, 
deveniţi  hrană  de  regim  politic, 
ai  unor  prestidigitatori  de  suflete. 

86.    Ospiciul  Existenţei 

Furnale  mântuitoare  de  slujbe  şi  cruci, 
scot  aurul  speranţelor  mort, 
din  trupurile  ofilite  de  rugăciuni, 
ale  sexualităţii  perverse, 
de  sub  sutanele  Adevărului, 
înjunghiat  drept  ofrandă, 
marelui  zeu  al  Iluziei  Vieţii. 

Taxe  ridicule  scoală  morţii  Timpului, 
din  mormintele  fără  viitor  sau  trecut, 
ale  societăţii  care  ne  găzduieşte  menirea, 
de  a  fi  pacienţii  fără  voie, 
din  ospiciul  Existenţei. 

87.    Fără  scrupule 

Boala  gratiilor  din  priviri  şi  simţiri, 
a  devenit  o  pandemie  mondială. 

Tigrii  politicilor  Iluziilor  Vieţii, 
sfâşie  carnea  deja  putrezită  a  palmilor, 
care  i-au  aplaudat, 
la  scena  deschisă  a  jungle  sociale, 
votându-le  colţii  însetaţi  de  sângele, 
prostiei,  invidiei  şi  demagigiei, 
meschinării  ce  încă  ne  murdăresc, 
până  şi  îngerii  păzitori, 
care  re-ajunşi  în  Paradis, 
îl  transformă  şi  pe  acesta  în  Infern, 
prin  duhoarea  pestilenţială  de  pe  aripile  lor, 
cu  care  ne-am  şters  neputinţa, 
minţindu-le  şi  înşelându-le  amarnic, 
cu  lipsa  noastră  de  scrupule. 


Facerea  lumii  105 


88.    Dinainte  de  naştere 

Ferestre  de  senin, 
înroşesc  apusul  amintirii, 
ce  arde  pe  rugul 
zărilor  fără  nume  ale  istoriei, 
flăcări  de  trăiri, 
inundă  sufletele, 

într-un  misterios  şi  fantomatic  incendiu, 
al  fiinţei  necunoscute  Adevărului, 
ce-am  mai  rămas, 
din  frunzele  copacului  Iluziei  Vieţii, 
căzute  la  rădăcinile  unui  Paradis  în  care  speram, 
că  nu  ne  vom  muri  niciodată, 
Clipa, 

în  care  ne  vom  întâlni  cu  Dumnezeu, 
neştiind  că  şi  El, 
se  afla  într-o  toamnă  profundă, 
că  ne  vede  privirea  ţărânii  din  noi, 
frunză  ruginită  şi  căzută  spre  a  muri, 
la  poalele  Timpului, 

care  nici  măcar  nu-şi  cunoaşte  rădăcinile, 
răsfirate  în  eternitatea  prin  care  am  trecut, 
de  dinainte  de  a  ne  naşte. 

89.    Conştiinţă 

Şi-am  scris, 

pe  nisipul  ţărmului  vieţii:  "Conştiinţă", 

spre  a  fi  spălată  de  valurile  gândurilor, 

inundată  de  cerul  Clipelor, 

la  margine  de  dorinţă  şi  cunoaştere, 

cu  voinţa  trezită  din  adâncurile  fântânilor  de  străbuni, 

prin  care  fiecare  suflare, 

îşi  pierde  rădăcinile  în  istoria  atâtor  trăiri, 
încât  până  şi  Timpul, 

stă  umilit  la  margine  de  orizont  al  unor  vise, 
pe  care  încercăm  să  le  prindem  în  pumnii  voinţei, 
fără  a  reuşi  vreodată, 
neştiind  că  şi  ele  aparţin  viitorului, 

ce  nu  va  deveni  niciodată  trecut, 

al  celor  care  vor  respire, 

prin  seva  noastră  de  rădăcini  amare, 

rătăcite  în  ţărâna  patimilor  unei  Vremi, 
pe  care  nici  noi  nu  am  înţeles-o, 

cu  adevărat  niciodată. 

90.    Fabrica  de  conserve 

Armele  Armaghedonului  firii, 

pustiesc  fiinţele, 

răpuse  de  propriile  instincte  de  conservare, 

într-o  lume  a  conservelor  corupte, 

a  căror  rugină, 
e  poleită  de  zarurile  măsluite 

ale  Cuvintelor  ucigaşe, 
unde  meritele  se  conservă, 

prin  nedreptate,  furt  şi  dezmăţ, 
la  şcoala  nefericirii  sociale, 
plină  de  elevii  silitori  ai  Iluziei  Vieţii, 
ce  învaţă  pe  rupte  ucenicia, 

de  a  deveni  fabricanţi  de  noi  conserve, 

de  limbi  pustiite  de  vorbe  goale, 
de  şantaje, 

cu  izul  mucegăit  de  când  e  lumea  al  preacurviei, 
de  mită, 

cu  esenţa  tare  a  banilor  reci  şi  insensibili, 
alte  şi  alte  sortimente, 
gata  să  ţină  cât  o  eternitate, 

strigă  o  reclamă  a  minciunii  propriei  noastre  Existenţe, 
lustruită  cu  promisiuni, 

ale  posesiilor  şi  fericirilor  de  tot  felul, 
momeli  sinistre  aruncate  cu  scârbă  şi  dezgust, 

peste  clipele  vieţilor  noastre, 
sperând  că  vor  fi  prinse  definitiv, 

în  cele  din  urmă  de  moartea  de  sine, 
a  băncilor  cu  credite  îmbietoare. 

91.    Sita  uitării 

Eram  atât  de  ramuri, 

fără  rădăcinile  privirilor  tale, 

încât  paradisele  clipelor  deveniseră, 

rugurile  aprinse,  ale  infernului  din  lipsa  ta. 

Ştiam  câtă  furtună  poate  cuprinde, 
cerul  aripilor  frânte, 
ce  n-au  mai  ajuns  niciodată, 
în  căuşul  palmelor  viselor  tale. 

Naufragiam  fără  o  ţintă, 

încercând  să-mi  regăsesc  steaua, 

ce-mi  lumina  Destinul, 

care  ne-a  întâlnit  menirea  de  a  fi  alături, 

de  Nemurire. 

Stânci  sfărâmate  ale  dorurilor, 

curgeau  în  clepsidra  Vremii, 

ce  nu-şi  mai  amintea  de  paşii  noştri  sculptaţi, 

în  piatra  Cuvintelor, 

care  se  cerneau  acum, 

prin  sita  uitării. 

92.    Zorii  beţiei  Timpului 

Vestalele  cetii  promisiunilor 
şi-au  pierdut  puterea, 
în  noaptea  gândurilor. 

Groparii  viselor, 
îşi  primesc  simbriile  dimineţilor, 
răcoarea  vorbelor  goale, 
devine  din  ce  în  ce  mai  persistentă. 

Cocoşii  morocănoşi, 
ai  trezirilor  din  beţia  Timpului, 
se  lovesc  de  razele  dornice  de  dans, 
pe  muzica  cosmică  a  Soarelui, 
răsărit  pe  frunţile  ridate  ale  amintirii, 
anilor  trecuţi. 

93.    Pe  aleile  vieţii 

Limbile  murdare  ale  ceasurilor  grele, 
vorbesc  orelor  anapoda, 
lâncezind  la  gândurile  cu  un  viitor  incert, 
al  trecutului  propriilor  destine, 
din  sala  de  aşteptare, 
a  morţii. 

Paşi  umezi  de  lacrimi, 
se  întrec  pe  peroanele 
cimitirelor  fără  trenuri, 
care  să  te  ducă  spre  nicăieri, 
în  afară  de  moarte. 

Morminte  de  speranţe, 

cuminţi  şi  obediente, 

se  ofilesc  la  marginile  aleilor  vieţii, 

în  căutarea  unei  singure  împliniri, 

conştiente  că  aceasta  se  va  numi:Moarte. 

